കാട്ടുപന്നി ആക്രമണം യുവാവിന് ഗുരുതര പരിക്ക് പാലോട്: കാട്ടുപന്നിയുടെ ആക്രമണത്തില് ബൈക്കില് യാത്ര ചെയ്ത യുവാവിന് പരിക്ക്. കാറ്ററിംഗ് തൊഴിലാളിയായ തെന്നൂര് അരയകുന്ന് ഷെബില് മന്സിലില് ഷെഹിന് ഷാനിനെയാണ് കഴിഞ്ഞ ദിവസം രാത്രി ബൈക്കില് സഞ്ചരിക്കവേ കാട്ടുപന്നി ആക്രമിച്ചത്. ഗുരുതരമായി പരിക്കേറ്റ ഷെഹിന്ഷാന് ആശുപത്രിയില് ചികിത്സയിലാണ്. തെന്നൂര് സ്വദേശിയായ സുഹൃത്തിനെ വീട്ടിലാക്കി മടങ്ങവേ കൊല്ലരുകോണത്തുവച്ചായിരുന്നു കാട്ടുപന്നി ആക്രമിച്ചത്. റോഡില് നിക്ഷേപിച്ച മാലിന്യം ഭക്ഷിക്കാനെത്തിയ കാട്ടുപന്നിയാണ് ആക്രമിച്ചതെന്ന് നാട്ടുകാര് പറഞ്ഞു. പന്നി ശല്യം തടയുന്നതിന് ആവശ്യമായ നടപടി എടുക്കുന്നതിനോടൊപ്പം പന്നി ആക്രമണത്തില് പരിക്കേറ്റ് ചികിത്സയില് കഴിയുന്നവര്ക്ക് അര്ഹമായ നഷ്ടപരിഹാരവും നല്കണമെന്നാണ് നാട്ടുകാരുടെ ആവശ്യം.